google/wiki40b huggingface dataset:
Molėtų Šv. apaštalų Petro ir Povilo bažnyčia

Istorija

Molėtai 1387 m. dovanoti Vilniaus vyskupui. Manoma, kad bažnyčia pastatyta XV a. antrojoje pusėje. Ji minima 1522 m. Per Šiaurės karą 1702 m. bažnyčia sugriauta, apie 1722 m. atstatyta. 1742 m. įkurta Švč. Mergelės Marijos brolija. Nuo 1777 m. veikė parapinė mokykla.
Kunigas Kazimieras Bandzevičius, Molėtuose klebonavęs 1900–1924 m., su parapijiečiais 1905–1907 m. pastatė dabartinę mūrinę bažnyčią (statybos darbus prižiūrėjo inžinierius Stepanas Sestržencevičius).
1912 m. įrengti nauji vargonai, per Šv. Petro ir Povilo atlaidus kunigų K. Bandzevičiaus ir V. Jezukevičiaus rūpesčiu Molėtuose įvyko pirmas viešas lietuvių vaidinimas. 1912–1914 m. veikė Lietuvių katalikų blaivybės draugijos skyrius. Jis 1913 m. įsteigė arbatinę. Dekanas Matas Lajauskas (g. 1872 m.), Molėtuose klebonavęs nuo 1924 m., 1941 m. besitraukiančių raudonarmiečių nušautas.
1944 m. nugriauti bažnyčios bokštai atstatyti tik 1977 m. (trukdė vietos valdžia).

Architektūra

Bažnyčia neobarokinė, lotyniško kryžiaus plano, su 2 aukštais bokštais ir išsikišusiu fasadu. Vidus 3 navų, altoriai barokinio dekoro. Šventoriaus tvora akmenų mūro. Prieš bažnyčią įrengti 18 pakopų laiptai.
Žvyriai

Istorija

1849 m. Žvyriuose, kur gyveno vokiečių amatininkai, prekiautojai ir dvarų tarnautojai, pastatyta Skirsnemunės evangelikų liuteronų bažnyčia. Po Antrojo pasaulinio karo dauguma vokiečių ištremti arba išvyko į Vokietiją.
Chabarovskas

Istorija

1858 m. kapitonas J. Djačenka Amūro vingyje įkūrė karinį postą Хабаровка, kurį pavadino keliautojo ir tyrinėtojo J. Chabarovo garbei. 1863 m. M. Liubenskis suplanavo miesto struktūrą, kuri iš esmės nepasikeitusi ir šiandien. 1872 m. pastatytas uostas, 1873 m. atidaryta mokykla. 1880 m. gyvenvietei suteiktas miesto statusas, 1893 oficialiai pervadintas į Chabarovską. 1897 m. nutiestas geležinkelis į Vladivostoką, 1916 m. tiltas per Amūrą. XX a. pradžioje mieste vyravo migrantai (Rusijos ir užsienio).
Amano muchafaza

Geografija

Vakarainė muchafazos dalis kalnuota (vietomis aukštis viršija 1000 m), gan drėgna, o rytuose plyti dykumos. Muchafazos teritorija teka Zarkos upė.
Šilutės rajono savivaldybės taryba 2007–2011 m.

Veikla

Pirmasis tarybos posėdis įvyko 2007 m. balandžio 12 d. Savivaldybės meru išrinktas Virgilijus Pozingis. Mero pavaduotojais išrinkti socialdemokratė Stasė Skutulienė ir liberaldemokratas Jonas Jaunius. Savivaldybės administracijos direktoriumi paskirtas konservatorius Šarūnas Laužikas, jo pavaduotoju paskirtas Jonas Purlys.
Kulių herbas

Aprašas

Herbo raudoname lauke sidabrinis kaspinas su trimis juodais akmenimis.

Istorija

Lietuvos Respublikos Prezidentas herbą 2008 m. rugpjūčio 12 d. patvirtino dekretu Nr. 1K-1477.
Istorinio herbo Kuliai neturėjo. heraldikos komisijos posėdyje nuspręsta herbe pavaizduoti akmenis, nes jų apylinkėse daug, o ir Kulių pavadinimas kilęs nuo žemaitiško žodžio kūlis, reiškiančio akmenį.
Herbo etalono autorius – dailininkas Tomas Rutkauskas.
Lojze Kovačič

Lojzė Kovačičius (slovėn. Lojze Kovačič, 1928 m. lapkričio 9 d., Bazelis, Šveicarija – 2004 m. gegužės 1 d., Liubliana, Slovėnija) – slovėnų rašytojas. Lojzė Kovačičius, daugelio nuomone, yra vienas geriausių rašytojų slovėnų raštijos istorijoje.

Biografija

Rašytojas gimė Šveicarijos Bazelyje slovėnų darbininko ir bedarbės vokietės šeimoje. 1938 metais iš Šveicarijos išvarius visus gyventojus, neturėjusius šveicarų pilietybės, šeima persikėlė į Slovėniją. Iš pradžių gyveno tėvo gimtajame kaime Cegelnica Dolenjskos regione, vėliau persikraustė į Ljubljaną. Čia Lojzė Kovačičius baigė vidurinę mokyklą, vėliau gimnaziją ir slavistiką bei germanistiką Pedagoginėje akademijoje. 1944 metais mirė rašytojo tėvas, o kiek vėliau naujoji Jugoslavijos valdžia išvarė jo artimuosius į Austrijos pabėgėlių stovyklą. Nors pats ir liko Slovėnijoje, bet turėjo problemų su valdžia, laikiusia jį įtartinu asmeniu. 1945 metų gruodį Lojzė Kovačičius buvo uždarytas į kalėjimą trims mėnesiams, dar po dvejų metų Jugoslavijos liaudies armadoje karo teisme buvo nuteistas pusei metų tarnauti batalione, kad išmoktų disciplinos. Kai rašytojas grįžo iš armijos, pradėjo dirbti Mladinos leidykloje ir tapo įstaigos laikraščio redaktoriumi. Nuo1963 metų iki pat pensijos dirbo Pionierių namuose Ljubljanoje kaip meno pedagogas. 2004 metų gegužės 1 d. po ilgai trukusios ligos Ljubljanoje mirė.
Rašytojo žmona buvo Marija Vida Kovačič. Jo sūnus yra slovėnų dainininkas ir rašytojas Jani Kovačič.

Literatūrinė kūryba

Savo literatūrinius ir autobiografinius darbus Lojzė Kovačičius pradėjo leisti beveik iškart po šeimos persikėlimo į Slovėniją ir dėl šių leidimų nuolat konfliktavo su Komunistin4s Jugoslavų partijos ideologais. Šiandien jo kūryba priskiriama prie stipriausių moderniosios slovėnų prozos kūrinių. Iš pradžių rašytojas rašė socialinio realizmo tematika, po to pradėjo artėti prie moderniojo pasakojimo srovių.

Vertimai į kitas kalbas

2004 metais į vokiečių kalbą buvo išverstas romanas Prišleki.

Apdovanojimai

Rašytojas gavo daug svarbių apdovanojimų: Ljubljanos miesto mero apdovanojimas (Župančičeva nagrada mesta Ljubljane) (1972, 1986 metai), auksinis Linharto medalis už darbą teatre (zlata Linhartova plaketa za gledališko dejavnost) (1973 metai), Prešerno apdovanojimas Prešernova nagrada (1973 metai), laikraščio Delo apdovanojimas Kresnik už geriausią metų romaną (1991, 2004 metai), apdovanojimas Morishigo už geriausią radijo spektaklį tarptautiniame radijo spektaklių festivalyje Tokijuje (1993 metai) ir Klemenčičiaus apdovanojimą už gyvenimo triūsą (1996 metai).
Šilalės rajono apylinkės teismas

Šilalės rajono apylinkės teismas – apylinkės teismas Lietuvoje. Teritorija – Šilalės rajonas. 4 teisėjai.
Apeliacinė instancija – Klaipėdos apygardos teismas.
Adresas: Dvaro g. 9, Šilalė, LT-75133.

Istorija

1951 m. rugpjūčio 15 d. pradėjo veikti Šilalės rajono liaudies teismas. Jis buvo Klaipėdos srities Teisingumo ministerijos valdybos tvarkomasis organas. Teismas buvo įsikūręs mediniame pastate, stovėjusiame ant evangelikų liuteronų bažnyčios pamatų.
1989 metais teismas persikėlė į naujas patalpas, kurias teismui nuomojo Policijos komisariatas.
Teisme iki pat 1993 m. balandžio mėnesio dirbo tik vienas liaudies teisėjas.
Daugėjant bylų, 1993 metais teisme jau dirbo 2, o 1994 m. – 3, įsteigta ir kitų teismo darbuotojų etatų.
1996 m. buvo įsteigtas ketvirtas teisėjo etatas. 4 teisėjai dirbo tik nuo 2005 m. gruodžio mėnesio iki 2006 m. rugpjūčio mėnesio.
Grūdo draugija

Grūdo draugija – Pirmojo pasaulinio karo metais neokupuotoje Rusijos dalyje veikusi Lietuvos karo pabėgėlių šalpos organizacija.

Istorija

Kurti draugiją inicijavo kairiųjų pažiūrų Lietuvos politikai (liaudininkai su socialdemokratais), tuo metu gyvenę Rusijos teritorijoje. 1916 m. gruodžio 11 d. Petrograde susirinkę 73 steigiamojo susirinkimo dalyviai nusprendė įkurti „Grūdo draugiją“. Organizacija turėjo šelpti karo pabėgėlius iš Lietuvos, nepriklausomai nuo jų tautybės, politinės orientacijos ir tikybos. Buvo išrinkta valdyba: Mykolas Januškevičius, Gabrielius Liutkevičius (sekretorius), Vladas Požela, Vladimiras Zubovas (pirmininkas), Pranas Keinys, vėliau prisijungė Lietuvos šelpimo fondo atstovas Andrius Bulota.
Draugija augo: po metų ji jau turėjo šešis skyrius (Pskove, Mogiliave, Ostrove ir kt.), keturias prieglaudas su 179 vaikais, septynias pradi­nes mokyklas su 438 mokiniais. Bet to buvo organizuoti vakariniai kursai suaugusiems, kuriuose mokėsi keli šimtai lankytojų. Lėšų veiklos pradžiai skyrė Socialistinis Lietuvos šelpimo fondas Amerikoje. Vėliau pinigų ėmė trūkti vis labiau, ypač kai Pskove teko papildomai perimti keturias vaikų prieglaudas. 1918 m. birželio mėnesį „Grūdo draugijos“ veikla nutrūko.
CD Lugo

Istorija

Klubas įkurtas 1953 m. Žaidė žemesniuose divizionuose. Pastaraisiais metais įsitvirtino antros pakopos pirmenybėse.
Sibirinė gaga

Išvaizda

Vidutinio dydžio antis. Patinui būdinga ruda kūno apačia ir balta galva. Patelės mažesnis ūgis. Patino galva, kaklo šonai bei viršutinė dalis balti. Gerklė juoda. Aplink akis juodas žiedas. Ant pakaušio žalias kuodukas. Gerklė, žiedo formos juosta aplink kaklą ir nugara juodi. Sparnų dengiamosios plunksnos baltos. Apatinė kūno dalis rusvai gelsva, pilvas ir pauodegys juodi. Kūno šonuose – apvali juoda dėmė. Snapas ir kojos melsvai pilki. Rainelė tamsiai ruda.
Patelė tamsiai ruda, galva ir kaklas išmarginti smulkiomis skersinėmis dėmelėmis. Gerklė ir galvos šonai šviesiai rusvi, pagurklis ir krūtinės priekinė dalis rusvai rausvi su tamsiomis juostelėmis. Kojos rausvos. Jaunikliai panašūs į patelę, bet blankesnių spalvų.

Paplitimas

Sibirinės gagos paplitusios Rytų Sibiro pakrantėse, Šiaurės Amerikoje, Aliaskoje. Žiemoja Šiaurės Atlante bei Šiaurės Ramiajame vandenyne, taip pat Lietuvoje, Baltijos jūroje ties Palanga.

Biologija

Perėjimo laikotarpiu gyvena pajūrio zonoje mažuose tundros ežerėliuose. Visą likusį laiką praleidžia jūroje. Gerai plaukioja ir nardo, pakyla neaukštai. Monogamai. Lizdui vietą parenka patelė: ji į iškastą duobutę prineša šapelių, sausos žolės, pripeša tamsiai rudų pūkų. Vienu kartu patelė padeda 6–7 kiaušinius, kurių svoris – apie 55 gramus.
Minta gyvūniniu maistu: moliuskais, vėžiagyviais, smulkiomis žuvytėmis.
Gėsalai

Aplinkinės gyvenvietės

SKUODAS – 16 km
YLAKIAI – 7 km
Pahangas

Iki sultonato

Šiose srityse prie Pahango upės tikriausiai nuo seno buvo Transmalakinės prekybos centras, prekiaujantis su Kinija: tuometiniuose kinų šaltiniuose ji vadinta Phang ar Phanghang (朋豐) ir garsėjo savo alavo ir aukso ištekliais. Nuo VIII a. ši teritorija buvo valdoma malajų valstybės Šrividžaja, vėliau – javiečių valstybės Madžapahito. Nuo XIV a. Pahango teritorijos atsidūrė Melakos sultonato hegemonijoje.
Kazimieras Mackevičius (1932)

Biografija

1956 m. baigė Odesos jūrų laivyno inžinierių institutą. 1956–1957 m. Klaipėdos jūrų žvejybos uosto viršininko pavaduotojas. 1957–1959 m. LKP CK pramonės ir transporto skyriaus vedėjo pavaduotojas. 1959–1963 m. LKP Klaipėdos miesto komiteto, 1963–1971 m. LKP Vilniaus miesto komiteto I-asis sekretorius. 1971–1977 m. Lietuvos respublikinės profsąjungų tarybos pirmininkas, 1977–1986 m. SSRS profsąjungų centro tarybos sekretorius. 1986–1989 m. SSRS jūrų ir upių laivyno darbininkų profsąjungos CK pirmininkas.
1960–1977 m. LKP CK narys, 1964–1966 m. kandidatas į LKP CK prezidiumo narius, 1966–1971 m. kandidatas į LKP CK biuro narius, 1971–1977 m. biuro narys. 1963–1966 m. LSSR AT, 1966–1979 m. SSRS AT deputatas.
Opkhano nacionalinis parkas

Vieta

Parkas užima 484,00 km² plotą ir apima Samoengo (Samoeng), Sanpatongo (San Pa Tong), Maevango (Mae Wang) ir Hangdongo (Hang Dong) apylinkėse.
Daiva Juknevičienė

Biografija

1989 m. Kauno politechnikos institute baigė ekologiją, 2009 m. Kauno technologijos universitete baigė ekonomiką, ekonomikos magistras.
UAB „Geriausias sprendimas“ Pietų regiono plėtros vadovė.
Partijos Tvarka ir teisingumas Kazlų Rūdos skyriaus pirmininkė, Plutiškių bendruomenės narė. Nuo 2011 m. Kazlų Rūdos savivaldybės tarybos narė.
Gidas Kuokaras

Biografija

Brolis Imantas Kuokaras. 1956 m. baigė Latvijos konservatorijos J. Ozuolinio klasę. Nuo 1961 m. Jazepo Vytolio Latvijos muzikos akademijos dėstytojas, nuo 1983 m. profesorius. 1958–1962 m. mišraus choro „Daina“, 1964–1990 m. choro „Dailė“ meno vadovas ir vyr. dirigentas. 1969–1987 m. ir kamerinio choro „Avė sol“ dirigentas, 1987–2002 m. direktorius. Nuo 1970 m. Latvijos dainų švenčių ir nuo 1976 m. Latvijos jaunimo dainų švenčių vyr. dirigentas.
Von budizmas

Uonbulizmas (kor. 원불교, uonbulgio) – Korėjoje atsiradusi religija, kurią 1916 metais sukūrė Sotesanas (1891-1943). Ji tikėjimo objektu ir praktikavimo modeliu laiko darmakaja budą, apskritimą. Apskritimu Sotesanas išreiškė fundamentalią visatos tiesą, kuria po dvidešimties metų asketiško gyvenimo patyrė nušvitimą.
Uonbulizmas moko savo tikinčiuosius giliai įsisąmoninti visų visatos būtybių geradarybes ir dėkoti už jas. Tad esminis von budizmo žodis yra „geradarybė“. Juo yra susietos visos būtybės visatoje. Von budizmas tikros religijos tikėjimu ir realios moralės treniravimu siekia ugdyti žmogiškąją dvasią, kaip atsaką materijos vystymuisi.
Pagrindinė von budizmo doktrina susideda iš keturių geradarybių ir keturių būtinybių, taip pat iš trijų studijų ir aštuonių nuostatų. Keturi didieji von budizmo principai yra teisingas nušvitimas ir veiksmas, geradarybių suvokimas ir padėka, budos dharmos pritaikymas, pasiaukojamas tarnavimas visuomenei.
Po nušvitimo Sotesanas perskaitė daugybę tradicinių religijų knygų, pripažino Šakjamunį švenčiausiu iš šventųjų ir apsisprendė sukurti naują religiją budos dharmos pagrindu. Von budizmas siekia budos dharmos šiuolaikiškumo, panaudojimo gyvenime ir populiarinimo. Dabar uonbulizmas turi tvirtą statusą Korėjos visuomenėje ir plinta pasaulyje.
Romas Kilikauskas

Biografija

1944 m. su tėvais pasitraukė į Vokietiją. 1954 m. apsigyveno JAV. Omahos universitete baigė ekonomiką ir vokiečių k. bakalauro laipsniu, Mičigano universitete vadybą magistro laipsniu, 1967 m. San Antonio Aviacijos karininkų akademiją (Teksaso valstija).
Kėlė kvalifikaciją ir tobulinosi 1968 m. Karo žvalgybos akademijoje Vašingtone, 1976 m. – Aviacijos pajėgų valdymo ir štabo akademijoje Montgomeryje, (Alabamos valstija), 1980 m. – Jungtinių pajėgų bendrojo štabo akademijoje Norfolke (Virdžinijos valstija), 1984 m. – Karo aviacijos akademijoje Montgomery, (Alabamos valstija), rusų kalbą studijavo JAV Valstybės departamento Užsienio tarnybos institute Vašingtone. 1987 m. pulkininkas
1967–1992 m. tarnavo JAV aviacijos žvalgyboje, 1980–1983 m. Pentagono analitikas, 1989–1992 m. – Pasaulinės įspėjimo sistemos centro (Worldwide Indications and Warning Center) direktorius, informuodavo Baltuosius rūmus, Krašto apsaugos ministeriją, Jungtinių pajėgų bendrąjį gynybos štabą. Per 1991 m. Persijos įlankos karą Tarptautinio karinės žvalgybos centro direktorius. 1992–1994 m. – JAV ambasados Vilniuje konsultantas kariniais klausiniais. 1997–1998 m. LR vidaus reikalų, 1999–2001 m. LR krašto apsaugos viceministras.
Kolvezis

Istorija

Kolvezis įkurtas 1937 m. kaip „High Katanga Mining Association“ vakarų rūdynų būstinė.
Konrad Jażdżewski

Biografija

1930 baigė Poznanės universitetą. 1983 m. Lenkijos mokslų akademijos narys.
1930-1944 m. dirbo Varšuvos archeologijos muziejuje. 1945-1972 m. Lodzės universiteto Archeologijos katedros vedėjas, 1945-1979 m. ir Lodzės archeologijos ir etnografijos muziejaus direktorius; 1945 m. profesorius.

Mokslinė veikla

Vadovavo archeologijos ekspedicijoms; svarbiausi kasinėjimai Kujavijoje – tyrė neolito kapinynus, Gdanske ir prie Vartos. Populiarino archeologiją.
Dovainonys

Aplinkinės gyvenvietės

KAUNAS – 25 km 
 RUMŠIŠKĖS – 5 km
Tadarava – 5 km

Ekonomika

Kaime veikia gyvulininkystės produktų perdirbimo ŽŪB „Nematekas“, paukštienos („Dovainonių paukštynas“), medžio apdirbimo įmonės, automobilių atsarginių detalių gamybos bendrovės „Dovaina“, „Arostė“, „Gambera“.
Inkultūracija

Inkultūracija (angl. enculturation; dar kitaip inkultūrizacija) – kultūrinės antropologijos sąvoka, įvardijanti visą žmogaus gyvenimą trunkantį vyksmą, kai įsiliejama į visuomenės, kurioje  gyvenama, kultūrą ir tampama jos kultūrinio tapatumo reiškėju. Tai socialinis, psichologinis ir pedagogoginis ugdymo vyksmas vaikystėje pasireiškiantis nesąmoningai, o suaugus – sąmoningai.
Ši M. J. Herskovitso įvesta sąvoką mažai skiriasi tiek nuo socializacijos, tiek nuo anksčiau įneštos akultūracijos sąvokos. Pirmoji yra kiek platesnė sociologijos sąvoka, daugiau dėmesio skirianti pritapimui visuomenėje, o pastaroji apima svetimų kultūrų įtaką asmenims ar jų grupėms.
Pilietinė pareiga

Pilietinė pareiga – Lietuvos Respublikos Vidaus reikalų ministerijos Pataisos reikalų departamento savaitraštis, ėjęs 1980–1992 m. Vilniuje lietuvių ir rusų kalba.

Istorija

Buvo leidžiamas vietoje 1959–1969 m. ėjusio laikraščio „Gyvenimas-mokykla“, kurį leido LTSR VRM Kalinimo vietų valdyba. Tiražas 1980 m. – 2000 egz. lietuvių k. ir 1500 egz. rusų k., 1992 m. – po 2000 egz. lietuvių ir rusų k.
Rašė apie nuteistųjų gyvenimą pataisos darbų istaigose, socialinės bei psichologinės reabilitacijos įstaigų veiklą, nagrinėjo atliekančiųjų bausmę auklėjimo problemas.
Redakcijoje dirbo A. Kazlauskienė, D. Sargautienė, P. Šalna.
Šėtonas

Šėtonas (hebr. שָׂטָן vert. 'kaltintojas', aram. צטנא, gr. Σατανάς; arab. شيطان) žydų mitologijoje – piktoji dvasia, prasižengęs angelas, kuris tikrina žmonių tikėjimą. Jobo kn. kriščionybėje dar vadinamas Liuciferiu.

Žydų Tanache

Šėtonas žydų mitologijoje suprantamas kaip „kaltintojas“, terminas priskiriamas žmonėms ir angelams. Hebrajų kalboje žodis „šėtonas“ turi žodžio 'prieštarauti' šaknį.
Trasa Montreal

Istorija

Trasa pastatyta 1967, o lenktynės čia vyksta nuo 1978 m. Pradžioje vadinosi Ile Notre-Dame in Montreal. Vėliau, po žymaus Kanados Formulės - 1 lenktynininko Gilles Villeneuve žūties 1982 m. pavadinta jo vardu. Šioje trasoje 15 paskutiniame posūkyje prieš finišą yra patyrę avarijų daug lenktynininkų. Ant apsauginės sienelės yra užrašas „Sveiki atvykę į Kvebeka!“. Į ją 1999 m. lenktynių metu vienas paskui kitą yra atsitrenkę tuo metu važiavę Formulės 1 pasaulio čempionai Damon Hill, Michael Schumacher ir Jacques Villeneuve. Po lenktynių šiam posūkiui prigijo „Čempionų sienos“ pavadinimas.

Adresas

Bassin Olympique

Ile de Notre-Dame

Montreal

Quebec H2Y 3G7

Canada
IX Europos futbolo čempionatas

Atrankos varžybos

Europos čempionatų atrankoje pirmą kart dalyvavo Farerų ir San Marino rinktinės.
Bachožos rūmai

Istorija

Rūmai buvo pastatyti XVII a. ir vienu ar kitu metu priklausė Radviloms, Krasinskiams, Oginskiams ir Kobilinskiams. XVIII a. rūmų savininko Mykolo Kleopo Oginskio užsakymu rūmai buvo perstatyti klasicizmo architektūros stiliumi. XIX a. viduryje rūmus nusipirko dvarininkas Dernalovičius. Naujojo savininko užsakymu 1850 m. rūmai buvo perstatyti neoklasicizmo architektūros stiliumi bei įkurtas angliško tipo parkas. Naujų rūmų architektu buvo Kristijanas Piotras Aigneris. Nuo XX a. pradžios iki 1945 m. rūmai priklausė Visockių ir Zaleskių šeimoms. Po II pasaulinio karo rūmais niekas nesirūpino ir jie buvo apleisti bei virto griuvėsiais.
Akakis Chubutija

Biografija

2004–2009 m. žaidė FBK Kaunas klube. Per tą laiką taip pat žaidė „Nevėžio“ (2004), „Šilutės“ (2005 ir 2007) ir „Vilniaus“ (2006) komandose. Vėliau išvažiavo žaisti į Rumuniją.
Tauro kalnai

Tauro kalnai (turk. Toros Dağları) – kalnų grandinė pietų Turkijoje. Driekiasi palei Viduržemio jūrą, ~1000 km iki Eufrato slėnio rytuose. Aukščiausios viršūnės iškyla į 3000-3700 m aukštį, aukščiausia vieta – Demirkazyko k. 3756 m. Sudaryti iš klinčių ir kristalinių uolienų. Centrinėje dalyje būdingas alpinis, vakaruose – karstinis reljefas. Tauro kalnai skirstomi į ežeringą Vakarų Taurą ir Centrinį Taurą. Šiauriniuose kalnų šlaituose vyrauja pusdykumės ir sausos stepės, o pietiniuose – Viduržemio tipo krūmynai ir miškai.
Matematika

Matematika – mokslas, tiriantis struktūrų, kitimų ir erdvių modelius. Formaliai matematika yra aksiomomis apibrėžtų abstrakčių struktūrų nagrinėjimas, naudojant logiką ir matematinius žymėjimus.
Matematikai tyrinėja struktūras, kurios turi atitikmenis kituose tiksliuosiuose moksluose, pavyzdžiui, fizikoje, taip pat apibrėžia naujas struktūras. Pasinaudojant jomis galima rasti ryšius, bendrus analizės metodus tarp labai skirtingų mokslo sričių ir jų tyrimų objektų, palengvinti dažnai atliekamus skaičiavimus. Dalis matematikų tyrinėja tam tikras sritis tik dėl estetinių tikslų, todėl matematiką kartais galima palyginti su menais, o ne su taikomaisiais mokslais.
Matematikos sąvokomis ir metodais remiasi kiti tikslieji ir socialiniai mokslai – fizika, informatika, ekonomika, sociologija, kalbotyra ir pan.

Istorija bei apžvalga

Žodis „matematika“ kilęs iš graikų kalbos žodžio μάθημα (máthema), reiškiančio „mokslą, žinias, ar pažinimą“; μαθηματικός (mathematikós) reiškia „pažinimo meilę“.
Matematikos istoriją galime nagrinėti kaip vis abstraktesnių idėjų raidą. Pirmoji tokia abstrakcija greičiausiai yra skaičiai. Pagrindinės matematikos disciplinos išaugo iš poreikio daryti komercinius skaičiavimus, matuoti žemę bei numatyti astronominius įvykius. Šie trys poreikiai gali būti susieti su plačiomis matematikos dalimis – struktūros, erdvės ir pokyčių tyrimais.
Struktūros tyrimas prasideda skaičių, pirmiausiai natūraliųjų ir sveikųjų bei aritmetinių operacijų su jais tyrimu, ir tai yra elementariosios algebros tyrimų objektas. Detaliau skaičius tiria skaičių teorija. Lygybių sprendimo metodų paieška veda į abstrakčiąją algebrą, kur taip pat tiriami žiedai, grupės bei kitos struktūros, apibendrinančios žinomų skaičių savybes. Tokias svarbias sąvokas kaip vektorius, vektorių erdvės tiria tiesinė algebra.
Erdvių tyrimas prasideda nuo geometrijos, pirmiausiai Euklido geometrijos ir trigonometrijos.

Apdovanojimai

Prestižiškiausiu apdovanojimu už pasiekimus matematikos srityje, kartais vadinamu „Nobelio matematikos premija“, yra laikomas Fildso medalis, įsteigtas 1924 m. ir skiriamas kas ketverius metus kartu su 15000 Kanados dolerių premija. 2000 m. Klėjaus matematikos institutas paskelbė septynių uždavinių sąrašą, už kurių sprendimą nustatė po 1 milijono JAV dolerių premiją.

Programinė įranga

Programinė įranga, skirta sudėtingų matematinių uždavinių paprastam užrašymui ir efektyviam atlikimui:
Elektroninės skaičiuoklės – Maxima – MATLAB – Maple – Mathematica – MathCad
FK Shënkolli

Istorija

Klubo ištakos siekia 2011 m.
Žaidžia Pirmoje lygoje, „B“ grupėje.
Mandriva Linux

Ypatybės

Mandriva Linux yra išversta į daugiau nei 75 kalbas, tarp jų ir į lietuvių kalbą.

Įdiegimas

Mandriva Linux naudoja Mandrake Valdymo Skydelį, skirtą administruoti Linux vietoje teksto bylų redagavimo, norint pakeisti sistemos nustatymus. Šis platinamasis paketas taip pat naudoja daug programų, vadinamų Drakes arba Draks, bendrai pavadintų drakxtools. Jos skirtos keisti daugeliui įvairių nustatymų. Pavyzdžiui, MouseDrake naudojama pelei konfigūruoti, DiskDrake skirta kietojo disko particijoms tvarkyti ir drakconnect (seniau vadintas draknet, bet buvo priversti paskeisti pavadinimą dėl kompanijos tokiu pat vardu) naudojamas internetui konfigūruoti. Šios programos yra parašytos naudojant GTK biblioteką ir Perl. Dauguma jų gali būti paleidžiamos grafinėje aplinkoje ir konsolėje.

Programos

Kartu su Mandriva Linux yra pora tūkstančių programų paketų, tarp kurių yra įvairių žaidimų, raštinės, serverių ir interneto priemonių.

Bendruomenė

Mandriva Linux turi didelį vartotojų ratą, kuris gali suteikti pagalbos kitiems Mandriva Linux vartotojams.

Pastovus vystymas

Mandriva Linux yra aktyviai vystoma. Vystomoji versija (angl. development version) vadinama „Cooker“ yra viešai prieinama, tačiau nerekomenduojama jos naudoti darbui dėl pastovių keitimų.
Bendruomenės nariai tiekia naujausios programinės įrangos RPM'us.

Verslo modelis

Vystanti grupė (Mandriva) šiuo metu uždirba iš mokamo nuotolinio sistemos atnaujinimo. Mokamas taip pat ir sistemos atsisiuntimas, nors yra ir nemokama (šiek tiek senesnė) versija. Šie apribojimai nepažeidžia GPL. Kaip ir bet kurią kitą Linux distribuciją, pašalinus prekinį ženklą šią sistemą galėtų bet kada toliau vystyti kita grupė.

Darbalaukio aplinkos

Mandriva Linux pritaikytas naudoti standartinius KDE arba GNOME darbalaukius, tačiau turi ir kitus – IceWM, Blackbox, Window Maker ir Twm. Unikalus apvalkalas vadinamas „Mandrakegalaxy“ susieja programas ir darbalaukį. Mandrakegalaxy debiutavo 9.1 versijoje, o Mandrakegalaxy II pasirodė 10.0. Vienas iš Mandrakegalaxy variantų – „Mandrakegalaxy Squared“ naudoja kvadratinius, o ne suapvalintus mygtukus.

Paketų tvarkyklė

Mandriva Linux naudoja paketų tvarkyklę pavadinimu urpmi, kuri yra lyg apsiaustas RPM paketų sistemai. Ji yra panaši į apt-get, kadangi leidžia paprastą paketų įdiegimą, automatiškai įrašydama kitus paketus, kurie yra reikalingi pasirinktai programai.
Finansų sistema

Finansų sistema – institucinė sistema ir tarpinė grandis, per kurią namų ūkiai, įmonės ir vyriausybės gauna finansavimą savo veiklai bei investuoja sukauptas lėšas.